Publication: Magyar Közlöny
Issue: MK-1998-11 (Year: 1998, Number: 11)
Era: 1990-2004
Section: a 9/1998. (II. 20.) BM rendelethez
Paragraph Index: 185

2. A jelölő szervezetek, a jelöltek és a listák bejelentéseinek fogadása és nyilvántartásba vétele A jelölő szervezeteket, a jelölteket és a listákat az illetékes választási bizottság veszi hivatalosan nyilvántartásba. Az ezzel kapcsolatos feladatokat a választási iroda végzi a választás-előkészítő, illetve a jelöltajánlást ellenőrző számítógépes rendszer segítségével. 2.1. A bejelentések fogadása, a regisztráció és a nyilvántartásba vétel ügyviteli teendői A jelölő szervezetek, a jelöltek és a listák nyilvántartásba vételének ügyviteli folyamata két fázisból áll: — A választási iroda átveszi a bejelentést tartalmazó iratokat, azokat ellenőrzi, majd a számítógépes rendszerben regisztrálja azokat (a továbbiakban a regisztráció fogalommal azonosítjuk ezt a fázist). Az egyéni jelölt esetében ezt követi a jelöltajánlások ellenőrzése. — Az illetékes választási bizottság a benyújtott iratok alapján döntést hoz a bejelentett szervezet, jelölt, lista nyilvántartásba vételéről (a továbbiakban a nyilvántartásba vétel fogalommal azonosítjuk ezt a fázist). Az illetékes választási iroda teendői: A jelölő szervezetek, jelöltek és a listák bejelentéseinek átvételét úgy kell megszervezni, hogy az átvételkor lehetőleg azonnal megtörténhessen a számítógépes regisztráció és — a jelöltajánlások felülvizsgálatát kivéve — az adatellenőrzés. A bejelentések megtételét megfelelő formanyomtatványokon kell teljesíteni, ezek hiányában a bejelentőt el kell látni a megfelelő formanyomtatványokkal és szakszerű segítséget kell nyújtani azok kitöltéséhez. A törvényben előirt adatok, nyilatkozatok és igazolások megléte a szervezet, jelölt, lista nyilvántartásba vételének feltétele, ezért a bejelentés átvételekor fel kell hívni a bejelentő figyelmét a hiányzó törvényi kellékek pótlására. A bejelentő figyelmét fel kell hívni a törvényben nem előírt adatok esetleges hiányából adódó következményekre. A szervezetek képviselőivel tisztázni kell, hogy a szavazólapokon és a tájékoztatókban fel kívánják-e tüntetni az emblémákat. Ha igen, akkor az emblémát kérni kell. Kérni kell minden jelölttől az SZ formanyomtatványon nyilatkozatát, arcképét és önéletrajzát. Az egyéni és listán szereplő jelöltek fényképei és életrajzai az Internet-en, a tv műsorában és a nyomtatott kiadványokban megjelennek, ezért ezek hiánya a nyilvánosság előtt ismertté fog válni. A nyilatkozat, a fénykép és az életrajz átadásának tényét a számítógépes nyilvántartásban jelezni kell. Természetesen arról a jelölttől (illetve képviselőjétől), akiről már adtak le fényképet és életrajzot (ezt a számítógépes nyilvántartás jelzi) nem kell újat kérni. A bejelentés során átvett iratokról átvételi elismervényt (Igazolás a bejelentésről) kell adni, feltüntetve az átvett iratokat és az átvétel időpontját. A megfelelő formanyomtatványokon tett bejelentéseket a számítógépes rendszerben haladéktalanul, lehetőleg még a bejelentő jelenlétében regisztrálni kell. A számítógépes regisztráció által szolgáltatott visszaigazolás egy példányát a bejelentőnek át kell adni, illetve meg kell küldeni, a másik példányt a bizonylatokkal együtt irattározni kell. A számítógépes rendszer ügyel arra, hogy azonos nevű szervezetek, egy választókerületben azonos nevű jelöltek ne fordulhassanak elő. Ha a számítógépes rendszer a számítógépes regisztráció során erre utaló jelzést ad — és a bejelentő nincs jelen, illetve a felhívásra nem ad módosító kiegészítést — , a másodikként bejelentett szervezet, jelölt nevét annak utolsó karakterén 2-es (ha már volt, 3-as stb.) sorszámmal kell megkülönböztetni, és a számítógépes rendszerben regisztrálni. A választási iroda felhívja a bejelentő figyelmét a megkülönböztetésre, melyet az előírt bejelentő formanyomtatványon kell bekérni. 1998/11. szám A hivatalos nyilvántartásba vétel az illetékes választási bizottság döntésével valósul meg. A nyilvántartásba vételről igazolást kell kiállítani, és azt meg kell küldeni a bejelentőnek. Az illetékes választási bizottság nyilvántartásba vétellel kapcsolatos döntését, a felmerülő jogorvoslati igények bejelentését, valamint a választási bizottság, bíróság jogerős döntését a számítógépes rendszerben regisztrálni kell. Az illetékes választási irodák feladata felszólítani a bejelentőt a hibás adatok javítására, a hiányos adatok pótlására. A bejelentő által szolgáltatott adatváltozásokat a számítógépes rendszerben haladéktalanul regisztrálni kell és a rendszer által szolgáltatott visszaigazolás (az eredeti és az új állapotot tartalmazó listát összetűzve) egy példányát a választási iratok között kell őrizni. A módosított adatokat tartalmazó listát a bejelentőnek is át kell adni. Adathiány pótlása, hibás adat javítása a nyomdai adatátadás megtörténtéig bármikor, azt követően a szavazólapok ellenőrzési rendjére figyelemmel végezhető. A szavazólapok jóváhagyása után az OVI-val folytatott egyeztetés szerint kell eljárni. Az Országos Választási Iroda kiemelt feladatai: — a szervezetek bejelentése, a jelölt- és listaállítások folyamatának felügyelete és nyomon követése, — a központi ellenőrzések (a többes jelölések, a személyiadat- és lakcímnyilvántartással és a választójoggal nem rendelkező nagykorú polgárok nyilvántartásával történő összevetések eredményei), adatpótlások és hibajavítások végrehajtása, — a nyomdai adatátadás, szavazólap-ellenőrzés folyamatában való részvétel és a folyamat irányítása, — a speciális kezelést igénylő bizonylatok (embléma, fénykép, önéletrajz) központi nyilvántartása, a számítógépes rögzítés felügyelete és ellenőrzése, — a különféle adatszolgáltatások (nyilvánosság, pártok, médiák), valamint a szervezetek és jelöltek bankszámlaadatainak a Pénzügyminisztérium részére történő szolgáltatása. 2.2. A jelölő szervezetek nyilvántartásba vétele A választáson induló jelölő szervezeteknek nyilvántartásba kell vetetni magukat, a legelső országgyűlési egyéni választókerületi képviselőjelöltjük állítása előtt. A bejelentést a Ve. 51. § (1) bekezdése szerinti választási bizottságnál kell megtenni. A bejelentéshez a P1 jelű formanyomtatvány áll rendelkezésre. A közösen egyéni jelöltet, területi listát állító jelölő szervezetek országosan egységes nyilatkozatot tehetnek a szavazatok egymás közötti felosztására. A nyilatkozat megtételéhez a P2 jelű formanyomtatvány áll rendelkezésre. A nyilatkozat hatálya kiterjed a közösen nyilatkozó jelölő szervezetek valamennyi — közös listájára kapott szavazataik felosztására az 5—10—15%-os határ kiszámításához, továbbá — a közös jelöltjeik, listáik töredékszavazatainak megosztására a jelölő szervezetek országos listái között. A nyilatkozatban meg kell jelölni, hogy a felosztás során keletkező osztási maradékot (egy vagy néhány szavazatot) mely kedvezményezett párt kapja meg. A jelölő szervezetek valamennyi adatát és a nyilatkozatot a bejelentést fogadó választási iroda számítógépes nyilvántartásba veszi. A jelölő szervezet bejelentésével kapcsolatos változtatási igényeket az P1 jelű formanyomtatvány ismételt kitöltésével lehet bejelenteni. A P1 jelű formanyomtatványhoz mellékelni kell a szervezet emblémáját (fekete-fehér formában, min. 20 mm, max. 40 mm magasságú méretben, opcionálisan színesben is), ha a szavazólapokon fel kívánják tüntetni. A színes embléma az Internet-en, a televizió(k)ban és az egyes kiadványokban jelenik meg. A szervezet emblémáját az illetékes választási iroda ellátja a szervezet számítógépes nyilvántartásban használt azonosító jelével, és zárt borítékban folyamatosan az OVI-hoz továbbítja, amely gondoskodik azok nyomdának történő átadásáról, valamint számítógépes rögzítéséről. 2.3. Egyéni választókerületi jelölt bejelentése A jelölteket az E1 jelű formanyomtatványon kell bejelenteni, mellékelve az ajánlószelvényeket és a szükséges nyilatkozatokat tartalmazó SZ jelű nyomtatványt. A választások alkalmával a jelöltnyilvántartás a hivatalos nevet és címet használja. Az azonos nevűek megkülönböztetésére az illetékes választási bizottság felhívja a jelöltet nevének kiegészítésére, amely az adott választókerületre érvényes. A személyi azonosító és a név helyességét a személyiadat- és lakcímnyilvántartással összevetve ellenőrizni kell. Név eltérésnél — ha nem elírásról van szó, pl. László helyett Laszló szerepel — a listát állító szervezeten keresztül ellenőriztetni kell a nyilvántartásba vett névalakot. Az elírás javítható. Ha az ellenőrzésnél a jelölt nyilvántartásbeli beazonosítása során a legcsekélyebb kétely is felmerül, tisztázni kell a jelölt azonosságát és helyes adatait. Ellenőrizendő, hogy a jelöltnek van-e választójoga. A jelölés elfogadásához az ajánlószelvényeket a választói névjegyzék alapján ellenőrizni kell (ezen a személyiadat- és lakcímnyilvántartást és a választójoggal nem rendelkező nagykorú polgárok nyilvántartását értjük). Az ellenőrzés kiterjed arra, hogy — létezik-e választópolgár az adott személyi azonosítóval; — egyeznek-e a választópolgár személyiadat- és lakcímnyilvántartásbeli adatai az ajánlószelvény adataival; — a választópolgár lakóhelye abban az országgyűlési egyéni választókerületben van-e, ahol jelöltet ajánlott; — a polgár választójogosult-e; — a választópolgár nem ajánlott-e két vagy több jelöltet is. Az ellenőrzési eljárás lefolytatása kötelező. Az ellenőrzést elvégezheti az OEVI vagy külön kérésre a TÁKISZ. Az ellenőrzési eljárást részletesen a 4. pont tartalmazza. 1998/11. szám A jelöléssel kapcsolatos változtatási igényeket az E1 jelű formanyomtatvány ismételt kitöltésével lehet bejelenteni. A változtatás bejelentéskor a számítógépes regisztráción történt átvezetésről az eredeti és az új adatokat egyaránt tartalmazó igazolást kell adni. Az E1 jelű formanyomtatványhoz kérni kell az SZ jelű formanyomtatványt, mely tartalmazza a jelölt nyilatkozatát, életrajzát és mellékletként arcképét (9× 13-as méretben). A jelölt fényképét és életrajzát az OEVI ellátja a személy számítógépes nyilvántartásban használt azonosító jelével, és zárt borítékban folyamatosan az OVI-hoz továbbítja, amely gondoskodik azok számítógépes rögzítéséről. 2.4. Területi lista állítása A területi listát az illetékes választási bizottságnál az M1 jelű, valamint a hozzá csatolt kellő számú M2 jelű formanyomtatványon kell bejelenteni. Jelöltet törölni a bejelentés után is lehet. Ha a listáról egy jelölt kiesik, helyébe a listán soron következő lép. Ezenkívül a bejelentett listán nem lehet módosítani (új jelölt bejelentése, a kiesett jelölt helyett más jelölt állítása, a bejelentett jelöltsorrend megváltoztatása nem lehetséges). A listával kapcsolatos változtatási igényeket az M3 jelű formanyomtatványon kell bejelenteni. Az M2 jelű formanyomtatvány minden kitöltött jelölttételéhez mellékelni kell az SZ jelű formanyomtatványt, mely tartalmazza a jelölt nyilatkozatát, életrajzát és mellékletként arcképét (9× 13-as méretben). Az azonos listához tartozó jelöltek fényképeit és életrajzaik másolatait a TVI közös csomagba helyezi, melyen feltünteti a lista nevét és a számítógépes nyilvántartásban használt azonosító jelét. A csomagokat a TVI folyamatosan az OVI-hoz továbbítja, amely gondoskodik azok számítógépes rögzítéséről. 2.5. Közös területi lista állítása A közös listát az TVB-nél az M1 jelű, valamint a hozzá csatolt kellő számú M2 jelű formanyomtatványon kell bejelenteni. Közös lista állítása és módosítása esetén a listát állító szervezetek képviselőinek egybehangzó nyilatkozatát kell kérni. A választási szervek a közös listával kapcsolatos ügyekben egy kijelölt személyen keresztül tartják a kapcsolatot, ezért ennek a személynek az adatait is meg kell adni a közös lista állításkor. A közös listára egyebekben a 2.4. pontot kell alkalmazni. 2.6. Területi listák kapcsolása A területi listák kapcsolását a K1 jelű és kellő számú K2 jelű formanyomtatványon kell bejelenteni. A bejelentés tartalmazza a kapcsolás résztvevőit (a taglistákat), a kapcsolt listák sorrendjét és a kapcsolt listákon szereplő jelöltek mandátumhozjutási sorrendjét. 2.7. Listasorszám A listasorszám kisorsolásának eredménye az S1 jelű formanyomtatványra kerül, és a TVI gondoskodik a számítógépes rögzítésről. 2.8. Országos lista állítása Az országos listát az L1 jelű, valamint a hozzá csatolt kellő számú L2 jelű formanyomtatványon kell bejelenteni. Jelöltet törölni a bejelentés után is lehet. Ha a listáról egy jelölt kiesik, helyébe a listán soron következő lép. Ezen kívül a bejelentett listán nem lehet módosítani (új jelölt bejelentése, a kiesett jelölt helyett más jelölt állítása, a bejelentett jelöltsorrend megváltoztatása nem lehetséges). A listával kapcsolatos változtatási igényeket az L3 jelű formanyomtatványon kell bejelenteni. Az L2 jelű formanyomtatvány minden kitöltött jelölttételéhez mellékelni kell az SZ jelű formanyomtatványt, mely tartalmazza a jelölt nyilatkozatát, életrajzát és mellékletként arcképét (9× 13-as méretben). Az OVI gondoskodik a jelöltek fényképének és életrajzának számítógépes rögzítéséről. 2.9. Közös országos lista állítása A közös listát az OVB-nél az L1 jelű, valamint a hozzá csatolt kellő számú L2 jelű formanyomtatványon kell bejelenteni. Közös lista állítása és módosítása esetén a listát állító szervezetek képviselőinek egybehangzó nyilatkozatát kell kérni. A választási szervek a közös listával kapcsolatos ügyekben egy kijelölt személyen keresztül tartják a kapcsolatot, ezért ennek a személynek az adatait is meg kell adni a közös lista állításkor. A közös listára egyebekben a 2.8. pontot kell alkalmazni. 2.10. Országos listák kapcsolása Az országos listák kapcsolását a K1 jelű és kellő számú K2 jelű formanyomtatványon kell bejelenteni. A bejelentés tartalmazza a kapcsolás résztvevőit (a taglistákat), a kapcsolt listák sorrendjét és a kapcsolt listákon szereplő jelöltek mandátumhozjutási sorrendjét. 2.11. Listasorszám A listasorszám kisorsolásának eredménye az S1 jelű formanyomtatványra kerül, és az OVI gondoskodik a számítógépes rögzítésről.

Source: https://magyarkozlony.hu/hivatalos-lapok/695105b047be0b7b5c1a6ce7230085ffb3c21ee9/dokumentumok/e1795a0da7264d9d369c6b4f18d2600fc89f7f43/letoltes